cyanic-selkie/wikianc huggingface dataset:
রাবাআ আল-আদাওইয়া মসজিদ
পরবর্তীতে ২০১৩ সালের আগস্টে মিসরীয় নিরাপত্তা বাহিনী বিক্ষোভ দমাতে সহিংসভাবে এই অঞ্চলটিতে হামলা করে। বিক্ষোভকারী দের সরিয়ে নিতে করা হামলায় কমপক্ষে ৬৩৮ জন মারা যায়। ১৪ই আগস্টে তারা মসজিদটির অনেকাংশ গুড়িয়ে দেয়। এই ঘটনাটি ২০১৩ সালের আগস্টের রাবার হত্যাকাণ্ড নামে পরিচিতি পায়। পরে মিশরীয় সশস্ত্র বাহিনীর নির্দেশে মসজিদটি পুনর্নির্মাণ করা হয়।
রাবিয়া আল-আদাউইয়া মসজিদ সমিতি
১৯৯৩ সালে রাবিয়া আল-আদাউইয়া মসজিদ সমিতি প্রতিষ্ঠিত হয়। এই সমিতিটি কায়রোতে পরোপকার এবং উন্নয়নের ক্ষেত্রে কাজ করে। চ্যান্সেলর সৈয়দ সোবকি-এর নেতৃত্বে এই সমিতির পরিচালনা পর্ষদ ১১ জন সদস্য নিয়ে গঠিত। তারা ৩০০ জন স্বেচ্ছাসেবীর একটি সাধারণ সভা সাথে কাজ করে।
পূর্ণেন্দু দস্তিদার
সশস্ত্র আন্দোলন
মাস্টারদা সূর্য সেনের নেতৃত্বে চট্টগ্রাম যুববিদ্রোহে যোগদান করেন বিপ্লবী পূর্ণেন্দু। ১৮ এপ্রিল, ১৯৩০ চট্টগ্রাম অস্ত্রাগার লুণ্ঠন অভিযানে সক্রিয় অংশ নেন এবং ধরা পড়ে দীর্ঘকাল কারান্তরালে থাকতে হয় তাকে। তার এক ভাই অর্ধেন্দু দস্তিদার জালালাবাদ পাহাড়ের যুদ্ধে শহিদ হন। অপর ভাই সুখেন্দু দস্তিদার চট্টগ্রাম বিদ্রোহের সর্বকনিষ্ঠ ব্যক্তি তথা পরবর্তীকালে বাংলাদেশ মুক্তিযুদ্ধের নেতা ছিলেন। পূর্ণেন্দু জেল থেকে মুক্তি পেয়ে ভারতের কমিউনিস্ট পার্টিতে যোগ দিয়েছিলেন। দেশ স্বাধীন হওয়ার পরে সংসদীয় রাজনীতিতে অংশ নেন ও পূর্ববঙ্গ বিধানসভার সদস্য হন। ১৯৪৮ সালে পূর্ব পাকিস্তানে সামরিক আইন জারি হলে, তাকে আবার জেলে যেতে হয়। মুক্তি পেলেও তাকে অন্তরীণ অবস্থায় রাখে আইয়ুব খান শাসিত সরকার। ১৯৭০ খ্রিষ্টাব্দের নির্বাচনে ন্যাপের (ওয়ালি) প্রতিনিধি ছিলেন। চট্টগ্রাম এলাকায় ছাত্র-শ্রমিক-কৃষকদের সংগঠনের কাজে যুক্ত ছিলেন। দেশভাগের পরে পাকিস্তানি শাসনামলে দীর্ঘ সময় জেল খেটেছেন তিনি। জেলে থাকাকালীন বি.এ ও আইন পাশ করেন। আইনজীবী, রাজনীতিবিদ ও সমাজসেবী হিসেবেও তিনি সুপ্রতিষ্ঠিত ছিলেন বাংলাদেশে। প্রীতিলতা ও ভাই অর্ধেন্দুর পুণ্য স্মৃতিতে তার প্রতিষ্ঠিত শহিদ মিনার ও স্মারকটি আজো বাংলাদেশে বিরাজমান। থাম্ব|প্রীতিলতা শহিদ মিনারের খোদাইকর্ম
সাহিত্য
সাহিত্যিক হিসেবে তার বিশেষ খ্যাতি ছিল। স্বাধীনতা সংগ্রামে চট্টগ্রাম, কবিয়াল রমেশ শীল, বীরকন্যা প্রীতিলতা ইত্যাদি তার রচিত গ্রন্থ। এছাড়া অনুবাদ গ্রন্থের মধ্যে রয়েছে "শেখভের গল্প" ও "মোপাসাঁর গল্প"।
মৃত্যু
বাংলাদেশ মুক্তিযুদ্ধের সময় পাকিস্তানি সেনাদের আক্রমণ থেকে বাঁচার জন্যে ভারত অভিমুখে রওনা দেন। ৯ মে, ১৯৭১ খ্রিষ্টাব্দে পথিমধ্যে অসুস্থ হয়ে তার মৃত্যু ঘটে।
জুবায়েরুল হাসান কান্ধলভি
জুবায়ের-উল-হাসান ইবনে ইনামুল-হাসান কান্ধলভী c. (৩০ মার্চ ১৯৫০  –   ১৮ মার্চ ২০১৪) ছিলেন একজন ভারতীয় ইসলামি পণ্ডিত। তিনি বিশ্বব্যাপী দাওয়াত ও তাবলীগের ভারত উপমহাদেশের নিজামুদ্দিন মারকাজের মাশায়েখদের মধ্যে অন্যতম একজন মুরুব্বি, এবং তৃতীয় হযরতজী মাওলানা মুহাম্মদ এনামুল হাসান কান্ধুলভী এর পুত্র।
প্রথম জীবন এবং কর্মজীবন
জুবায়ের-উল-আসান ১৯৫০ সালের ৩০ মার্চ বর্তমান উত্তরপ্রদেশ, ভারত শহরে কান্ধলা শহরে জন্মগ্রহণ করেছিলেন। তিনি ভারতের উত্তর প্রদেশের মাজাহির উলূম সাহারানপুর থেকে পড়াশোনা করেছেন। তিনি একজন শিষ্য ছিলেন এবং পরবর্তীকালে তার খ্যাতিমান মাতামহ শায়খ-উল-হাদীস মাওলানা মুহাম্মদ জাকারিয়া কান্ধলভী -এর 'খলিফা' (স্বীকৃত উত্তরসূরী) তিনিও একজন খ্যাতিমান মুসলিম নেতা ছিলেন এবং প্রথম দিকে এবং জীবন-জীবন ছিলেন- তাবলিগী জামায়াতের বিশ্বায়নের দীর্ঘ বুস্টার। জুবায়ের ১৯৭১ সালে স্নাতক এবং তার পড়াশোনা শেষ করেন। মাওলানা জুবায়ের বিশ্বব্যাপী বিশ্ব ইজতেমা ঢাকা টঙ্গী, রাইওয়াইন্ড এবং ভোপাল আখেরী মোনাজাতের নেতা ছিলেন। স্থূলতার কারণে তাকে প্রায়শই হুইলচেয়ারে দেখা যেত। তিনি তার পিতা সহ জামায়াতের নেতৃবৃন্দ হিসাবে তার দীর্ঘ সম্বোধন ও বক্তব্য রাখার চেয়ে দীর্ঘ প্রার্থনার চেয়ে তার শেষ প্রার্থনা এবং খ্যাতিমান ব্যক্তিদের জন্য পরিচিত ছিলেন। তিনি প্রথমে পিতা মাওলানার ইনামুল হাসান কান্ধলভী মারা যাওয়ার পরে টেলেগি জামায়াতের বিষয় পরিচালনার জন্য নির্বাচিত নির্বাচিত পণ্ডিত পরিষদের সদস্য ছিলেন ( শূরা )।
মৃত্যু, বেঁচে থাকা এবং উত্তরাধিকার
১৯৮৯ সালে মাওলানা জুবায়ের উল হাসান শাহরানপুরের আল-হাফিজ ইলিয়াসের কন্যা তাহিরা খাতুনকে বিয়ে করেছিলেন, হযরত শায়খ-উল-হাদিস যাকারিয়া কান্ধলভীর জামাইদের অন্যতম। এই দম্পতির তিন ছেলে ও তিন মেয়ে ছিল। বড় ছেলে হাফিজ মাওলানা জুহির-উল-হাসান কান্ধলভী তাবলীগ আন্দোলনের সুপরিচিত কথোপকথনে পরিণত হয়েছেন। খবরে বলা হয় যে যুবায়ের স্থূলকায়, ডায়াবেটিস ছিলেন এবং কিছু সময়ের জন্য সুস্বাস্থ্যের মধ্যে ছিলেন না। জামে মসজিদ, দিল্লী শাহী ইমাম, মাওলানা সৈয়দ আহমেদ বুখারী তার শ্রদ্ধা নিবেদনে বলেছিলেন যে, তাবলিগী জামাতের প্রয়াত প্রবীণ সদস্য মাওলানা জুবায়ের উল হাসান একজন গুরুত্বপূর্ণ মুসলিম নেতা ছিলেন। যিনি সম্প্রদায়ের কল্যাণে কাজ করেছেন। "তিনি সারাজীবন অরাজনৈতিক থাকতেন এবং কেবল ধর্মের বিষয় নিয়েই নিজেকে উদ্বিগ্ন রাখতেন।"
সিমেন্স
সিমেন্স এজি (ইংরেজি: Siemens AG) ইউরোপের বৃহত্তম বহুজাতিক প্রকৌশল কোম্পানি। এর প্রধান আন্তর্জাতিক শাখাগুলো হচ্ছে জার্মানির বার্লিন, মিউনিখ এবং এরলাঙেনে। কোম্পানিটির ১৫টি ব্যবসার বিভাগ রয়েছে, যার মধ্যে তিনটি প্রধান: শিল্প, শক্তি এবং স্বাস্থ্যপরিসেবা।
১৯০টি দেশে সিমেন্স কোম্পানির ব্যবসার রয়েছে, যেখানে সিমেন্স কোম্পানির হিসেব অনুসারে ৪০২,০০০ জন লোক চাকরি করেছে। ২০০৯ সালে সিমেন্সের রাজস্ব আয় ছিল €৭৬,৬৫১ বিলিয়ন ইউরো।
ইতিহাস
ওনার ভন সিমেন্স একে ১২ই অক্টোবর, ১৮৪৭ সালে স্থাপিত করেন।
১৮৬৭
১৮৬৭ গ্রেগরীয় বর্ষপঞ্জির একটি সাধারণ বছর।
পুনাখা ডিজং
পুনাখা জং (পুংতাং ডিছেন ফোটরাং জং হিসেবেও পরিচিত) (যার অর্থ পরম সুখময় প্রাসাদ" ), ভুটানের পুনাখার পুনাখা জেলার প্রশাসনিক কেন্দ্র। প্রাসাদটি ১৭৩৭-৩৮ সালে যাবদ্রারং রিনপোছে দ্বারা নির্মিত হয়েছিল যার স্থপতি ছিলেন নাগাওয়াং নামগিয়াল।  এটি জং স্থাপত্যশিল্পের দ্বিতীয় পুরাতনতম এবং দ্বিতীয় বৃহত্তম প্রাসাদ এবং তাদের নির্মিত রাজকীয় প্রাসাদগুলো অন্যতম একটি।   জং এর এই প্রাসাদে তিব্বতীয় বৌদ্ধধর্মের কাগ্যু গোত্রের দক্ষিণ দ্রুকপা বংশীয়সহ রাংজুং কাসারপানি বংশীয় সাধকদের দেহাবশেষ রয়েছে।
১৯৫৫ পর্যন্ত, যখন থিম্পুতে রাজধানী সরে আসে, পুনাখা জং ভুটান সরকারের প্রশাসনিক কেন্দ্র ছিল। এটাকে ভুটানের ঐতিহ্য হিসাবে অন্তর্ভুক্ত করেছে ইউনেস্কো।
অবস্থান
পুনাখা জং টি পুনাখা–ওয়াংড়ু উপাত্যকার ফু ছ্যু (পিতা) এবং মু ছ্যু (মাতা) নদীর সঙ্গমে অবস্থিত। মু ছ্যু নদী ভুটানের লিঘসি এবং লায়া পাহাড় থেকে সৃষ্টি হয়েছে। পু ছ্যু নদী পুনাখা উপত্যকার লুনানা অঞ্চলের হিমবাহ থেকে সৃষ্ট হয়েছে। এই দুই নদী মিলিত হওয়ার পর, প্রধানতম নদী যা পুনা সাং ছ্যু বা সানকোশ নদী এবং ওয়াংড়ু ফুরোডাং দিয়ে প্রবাহিত হয়ে, কালিখোলাতে ভুটান – ভারত সীমা অতিত্রম করেছে এবং অবশেষে ব্রহ্মপুত্র নদীর সাথে মিলিত হয়েছে।
কাজী আজিজুল মাওলা
কাজী আজিজুল মাওলা একজন বাংলাদেশী স্থপতি ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অধ্যাপক এবং সিলেটে অবস্থিত বেসরকারি বিশ্ববিদ্যালয়, লিডিং ইউনিভার্সিটির উপাচার্য।
শিক্ষাজীবন
আজিজুল মাওলা বাংলাদেশ প্রকৌশল বিশ্ববিদ্যালয়ের স্থাপত্য বিভাগ থেকে ১৯৮১ সালে ব্যাচেলর অব আর্কিটেক্টচার ডিগ্রি লাভ করেন। ইন্ডিয়ান ইনস্টিটিউট অব টেকনোলজি (আইআইটি) থেকে ১৯৮৫ সালে তিনি বিল্ড-এনভায়রনমেন্ট বিষয়ে স্নাতক এবং হংকং বিশ্ববিদ্যালয় থেকে ১৯৯০ সালে আরবান ডিজাইন বিষয়ে স্নাতকোত্তর ডিগ্রি অর্জন করেন। তিনি যুক্তরাজ্যের লিভারপুল বিশ্ববিদ্যালয় থেকে ১৯৮৭ সালে আরবান মরফোলজিতে পিএইচডি ডিগ্রি লাভ করেন। সুইডেনের লান্ড বিশ্ববিদ্যালয় থেকে ২০০৮ সালে তিনি আর্ক কনসারভেশন বিষয়ে পোস্ট-ডক্টরাল গবেষণা সম্পন্ন করেন।
কর্মজীবন
মাওলা ১৯৯১ থেকে ১৯৯৪ সাল পর্যন্ত খুলনা বিশ্ববিদ্যালয়ে সহকারি অধ্যাপক ও ১৯৯৪ থেকে ২০০০ সাল পর্যন্ত খুলনা বিশ্ববিদ্যালয় এবং বাংলাদেশ প্রকৌশল বিশ্ববিদ্যালয়ে সহযোগী অধ্যাপক হিসেবে নিয়োজিত ছিলেন। ২০০১ সালে তিনি বুয়েটের অধ্যাপক হন। এছাড়াও জাপানের ফুকুয়াকার কিউসো বিশ্ববিদ্যালয় ও বেলজিয়ামের ক্যাথোলিক ইউনিভার্সিটি লিওভেন এ অতিথি অধ্যাপক হিসেবে অধ্যাপনার অভিজ্ঞতা রয়েছে তার।
কাজী আজিজুল মাওলা ২০২১ সালে পরবর্তী চার বছরের জন্য সিলেটে অবস্থিত বেসরকারি বিশ্ববিদ্যালয়, লিডিং ইউনিভার্সিটির উপাচার্য হিসেবে যোগদান করেন।
গবেষণাকর্ম
দেশীয় ও আন্তর্জাতিক জার্নালে তার বহু গবেষণা প্রবন্ধ প্রকাশিত হয়েছে। তিনি দেশ-বিদেশে বিভিন্ন সম্মেলন ও সেমিনারে অংশগ্রহণ করেন।
খানাশিন জেলা
জেলাটি প্রায় সকল জায়গা মরুভূমিতে দখল করে আছে এবং প্রায় সকল গ্রামই হেলমান্দ নদী বরাবরে অবস্থান করছে। জেলাটিতে খরা চরমভাবে প্রভাবিত হয় এবং কৃষিক্ষেত্র ধ্বংসপ্রাপ্ত হয়। বেকারত্বের হার প্রায় ৮০% এর উপরে লক্ষ্য করা যায়।
কনস্টান্টিনোপলের সার্বজনীন পাদ্রিতন্ত্র
কনস্টান্টিনোপলের সার্বজনীন পাদ্রিতন্ত্র ( Οἰκουμενικὸν Πατριαρχεῖον Κωνσταντινουπόλεως   ,  ; Patriarchatus Oecumenicus Constantinopolitanus   ; Rum Ortodoks Patrikhanesi, İstanbul Ekümenik Patrikhanesi,  "রোমান অর্থোডক্স প্যাট্রিয়ার্কেট, ইকিউমেনিকাল প্যাট্রিয়ার্কেট") হল পনের থেকে সতেরটি অটোসেফালাস চার্চের একটি "অধিক্ষেত্র" যেগুলি একসাথে পূর্ব অর্থোডক্স চার্চ তৈরি করে। এর নেতৃত্বে ছিল কনস্টান্টিনোপলের সার্বজনীন পাদ্রিতন্ত্র, বর্তমানে বার্থলোমিউ আই, যিনি কনস্টান্টিনোপলের আর্চবিশপ।
প্রাক্তন ইস্টার্ন রোমান (বাইজেন্টাইন) সাম্রাজ্যের রাজধানী হিসেবে এর ঐতিহাসিক অবস্থান এবং বেশিরভাগ আধুনিক অর্থোডক্স চার্চের মাদার চার্চ হিসেবে এর ভূমিকার কারণে, কনস্টান্টিনোপল অর্থোডক্সের মধ্যে একটি বিশেষ সম্মানের স্থান রাখে এবং ইকুমেনিকাল প্যাট্রিয়ার্কের আসন হিসাবে কাজ করে, যিনি বিশ্বের ইস্টার্ন অর্থোডক্স প্রিলেটদের মধ্যে প্রাইমাস ইন্টার প্যারস (সমানগুলির মধ্যে প্রথম) মর্যাদা উপভোগ করে এবং পূর্ব অর্থোডক্স খ্রিস্টানদের প্রতিনিধি এবং আধ্যাত্মিক নেতা হিসাবে বিবেচিত হয়।
রস উইলিয়াম উলব্রিখ
রস উইলিয়াম উলব্রিখ (জন্ম ২৭ মার্চ ১৯৮৪) একজন দন্ডপ্রাপ্ত আমেরিকান ডার্কনেট মার্কেট অপারেটর এবং মাদক পাচারকারী ,যিনি ২০১১ থেকে ২০১৩ সালে গ্রেপ্তার হওয়া পর্যন্ত সিল্করোড নামক ওয়েবসাইটের প্রতিষ্ঠা এবং পরিচালনার জন্য সুপরিচিত ছিলেন। তিনি ড্রেড পাইরেট রবার্টস্ ছদ্মনামে তার কার্যক্রম পরিচালনা করতেন।ড্রেড পাইরেট রবার্টস্ হচ্ছে 'দ্যা প্রিন্সেস ব্রাইড' (১৯৭৩) নামক উপন্যাসের একটি কাল্পনিক চরিত্র।
২০১৫ সালের ফেব্রুয়ারিতে তার বিরুদ্ধে অর্থ পাচার,কম্পিউটার হ্যাকিং,পরিচয়পত্র জালিয়াতি এবং ইন্টারনেটের মাধ্যমে মাদক পাচারের ষড়যন্ত্রের অভিযোগ আনা হয়।তিনি বর্তমানে দুইটি অভিযোগের একটির জন্য যাবজ্জীবন কারাদণ্ড এবং অন্যটির জন্য বিনা প্যারোলে ৪০ বছরের কারাদন্ড ভোগ করছেন।২০১৭ সালের মে মাসে মার্কিন যুক্তরাষ্ট্রের একটি আদালত তার আপিলে সাড়া না দিয়ে একই রায় বহাল রাখে।মার্কিন সুপ্রিম কোর্ট ২০১৮ সালের জুন মাসে তার তার আরেকটি আপিল নামঞ্জুর করে দেয়।
প্রারম্ভিক জীবন ও শিক্ষা
তিনি মার্কিন যুক্তরাষ্ট্রের ডালাসের ইউনিভার্সিটি অব টেক্সাসে পূর্ণ একাডেমিক বৃত্তি নিয়ে স্নাতকে ভর্তি হন এবং ২০০৬ সালে পদার্থবিজ্ঞানে গ্রাজুয়েশন সম্পন্ন করেন। এরপর তিনি স্নাতকোত্তর সম্পন্ন করার জন্য পেনসেলভিয়া স্টেট ইউনিভার্সিটিতে উপকরণবিজ্ঞান ও প্রকৌশন বিভাগে ভর্তি হন এবং ক্রিস্টালোগ্রাফি নিয়ে পড়াশোনা করেন। এরমধ্যেই তার মধ্যে অর্থনৈতিক উদারবাদী তত্ত্ব নিয়ে আগ্রহ জন্ম নেয়।তিনি লুডভিগ ভন মিসসের রাজনৈতিক দর্শন এবং তার অর্থনৈতিক দৃষ্টিভঙ্গি নিয়ে আলোচনা করতে কলেজ বিতর্কে অংশগ্রহণ করতেন।
২০০৯ সালে পেনসেলভিয়া স্টেট ইউনিভার্সিটি থেকে স্নাতকোত্তর শেষ করে তিনি আবার অস্টিনে ফিরে যান। এই সময়ে,উলব্রিখ তার চাকরি নিয়ে সন্তুষ্ট ছিল না। তিনি উদ্যোক্তা হতে চেয়েছিল কিন্তু প্রথম প্রচেষ্টাতেই নিজের ব্যবসা শুরু করতে ব্যর্থ হন।তিনি প্রথমে ডে ট্রেডিং করার চেষ্টা করেছিলেন এবং পরবর্তীতে ভিডিও গেইম কোম্পানি প্রতিষ্ঠা করেন।যদিও তার মা দাবী করেছিলেন যে তার ছেলের লিঙ্কডইন প্রোফাইল মতে সে একজন অনলাইন গেমার, কোনো ডার্কনেট মার্কেট পরিচালক না। উলব্রিখের প্রোফাইলে লেখা ছিল, “আমি এমন একটি অনলাইন মুক্তবাজার তৈরী করেছি যেখানে কারো নিয়মনীতির তোয়াক্কা করা ছাড়াই যে কেউ উদার অর্থনীতির স্বাদ নিতে পারবে।” সবশেষে তিনি তার বন্ধু ডনি পলমেরট্রি এর সাথে অনলাইনভিত্তিক ব্যবহৃত বই বিক্রিতে সাহায্য করার জন্য চুক্তিবদ্ধ হন।
সিল্করোড,গ্রেপ্তার এবং বিচার
উলব্রিখ সিল্করোডকে একটি মুক্তবাজার হিসেবে দাঁড় করানোর আগে ব্যবহারকারীর পরিচয় গোপন রাখার উপর জোর দেন। তিনি বিশ্বাস করতেন যে কাউকে আঘাত করার আগে পর্যন্ত সবারই যেকোনো পণ্য ক্রয়-বিক্রয়ের অধিকার থাকা উচিত। সিল্করোডকে তিনি টর এবং বিটকয়েন ব্যবহারোপযোগী করে তোলেন। টর হচ্ছে এমন একটি প্রটোকল যা সমস্ত ডাটাকে এনক্রিপ্ট করে রাখে এবং আইপি এড্রেস পরিবর্তন করে; যার মাধ্যমে ব্যবহারকারীর পরিচয়ের গোপনীয়তা নিশ্চিত হয়। যার ফলে টর সাইট হিসেবে আত্মপ্রকাশের আগে উলব্রিখ তার আইপি এড্রেস গোপন করতে পেরেছিল। বিটকয়েন হলো একধরনের ক্রিপ্টোকারেন্সি। সব বিটকয়েন লেনদেন একটি লগ এর মধ্যে রেকর্ড করা হয়; ব্লকচেইন ব্যবহারকারীরা তাদের অনলাইন ওয়ালেট ব্যবহার করে গোপনীয়তার সাথে লেনদেন সম্পন্ন করতে পারে।
উলব্রিখ সিল্করোডে তার ছদ্মনাম 'ড্রেড পাইরেট রবার্টস্' ব্যবহার করত। যদিও এই একাউন্টের একমাত্র ব্যবহারকারী শুধু তিনিই ছিলেন নাকি অন্য কেউ ও এটি ব্যবহার করতো তা নিয়ে বিতর্ক রয়েছে। ড্রেড পাইরেট রবার্টস্ সিল্করোড তৈরীর জন্য স্যামুয়েল এডওয়ার্ড কঙ্কিনের 'এলংসাইড নাইট' কে অনুপ্রেরণা হিসেবে দেখতেন।
জালশুকা রেলওয়ে স্টেশন
জালশুকা রেলওয়ে স্টেশন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার খলিশাপুর ইউনিয়নে অবস্থিত একটি রেলওয়ে স্টেশন।
ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় জালশুকা রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।
পরিষেবা
জালশুকা রেলওয়ে স্টেশন দিয়ে বলাকা কমিউটার ও লোকাল ট্রেন চলাচল করে।
শাম্মাস ইবনে উসমান
শাম্মাস ইবন উসমান (মৃত্যু ৬২৪ খ্রিষ্টাব্দ) রাসুল -এর একজন সাহাবা ছিলেন। তিনি আরবের একজন সুদর্শন যুবক ছিলেন। তিনি উহুদের যুদ্ধে রাসুলের উপর আক্রমণ প্রতিহত করতে গিয়ে মৃত্যুবরণ করেন।
নাম ও বংশ পরিচয়
যুবাইর ইবন বাক্কার বলেনঃ তিনি ছিলেন মক্কার অন্যতম সুদর্শন ব্যক্তি। [আল ইসাবা-১/১৫৫]।
যুদ্ধে অংশগ্রহণ
বদর ও উহুদ যুদ্ধে হযরত শাম্মাস বীরত্বের সাথে লড়াই করেন।
উহুদের যুদ্ধে
উহুদের যুদ্ধে হঠাৎ করে যখন মুসলমানদের চরম বিপদ সংকটে পড়ে, তখন অল্প কয়েকজন সাহাবা মুহাম্মদ পাশে থেকে কাফিরদের প্রতিহত করেন তাদের মধ্যে একজন ছিলেন শাম্মাস। কাফিরদের আক্রমণ প্রতিহত করতে যেয়ে তার সারাটি দেহ ক্ষত বিক্ষত হয়ে যায়। যুদ্ধ শেষে তিনি মুমূর্ষু অবস্থায় ছিলেন। এ অবস্থায় তাকে মদীনায় আনা হয় ও হযরত উম্মু সালামাকে তার সেবার দায়িত্ব দেওয়া হয়। তার কিছু পরেই শাম্মাস ইবনে উসমান মৃত্যু বরণ করেন।
মৃত্যু
হযরত রাসূলে কারীম তার রক্তমাখা জামাকাপড়েই জানাযার নামায ছাড়াই উহুদের শহীদদের কবরস্থানে দাফন করার নির্দেশ দেন। তাকে আবার উহুদে নিয়ে গিয়ে দাফন করা হয়। তবে ঐতিহাসিক ওয়াকিদী বলেনঃ তাকে মদীনার বাকী গোরস্তানে দাফন করা হয়। তিনি ছাড়া উহুদে শাহাদাত প্রাপ্ত আর কেউ বাকী গোরস্তানে সমাহিত হননি। মৃত্যুকালে তার বয়স হয়েছিল মাত্র ৩৪ বছর ।
জন ফোর্ড
জন ফোর্ড (ইংরেজি: John Ford) (১লা ফেব্রুয়ারি, ১৮৯৪ - ৩১শে আগস্ট, ১৯৭৩) আয়ারল্যান্ডীয় বংশোদ্ভূত মার্কিন চলচ্চিত্র পরিচালক। তিনি কালজয়ী ওয়েস্টার্ন চলচ্চিত্র এবং ইংরেজি সাহিত্যের চিরায়ত কিছু সাহিত্যগ্রন্থ থেকে চলচ্চিত্র নির্মাণ করে খ্যাতি অর্জন করেছেন। স্টেজকোচ বা দ্য সার্চারার্স এর মত ওয়েস্টার্ন ছবি এবং দ্য গ্রেপ্‌স অফ র‌্যাথ এর মত ধ্রুপদী চলচ্চিত্র নির্মাণ করেছেন তিনি। ফোর্ড একমাত্র ব্যক্তি যিনি সেরা পরিচালক হিসেবে চার চারবার (১৯৩৫, ১৯৪০, ১৯৪১ এবং ১৯৫২) একাডেমি পুরস্কার লাভ করেছেন। অবশ্য তার এই চলচ্চিত্রগুলোর মধ্যে কেবল হাউ গ্রিন ওয়াজ মাই ভ্যালিই সেরা চিত্রের পুরস্কার পেয়েছিল।
তার চলচ্চিত্রের নির্মাণ কৌশল এবং শিল্প পরবর্তী অনেক পরিচালককে প্রভাবিত করেছে। ইংমার বার্গম্যান এবং অরসন ওয়েল্‌স এর মত পরিচালকেরা তাকে সর্বকালের সেরা পরিচালকদের একজন হিসেবে উল্লেখ করেছেন। লোকেশন শুটিংয়ের ধারা প্রতিষ্ঠায় বিশেষ ভূমিকা রেখেছেন ফোর্ড। বিস্তৃত, রুক্ষ এবং অনুর্বর ভূমিতে চরিত্রগুলোকে দীর্ঘ শটের মাধ্যমে স্বকীয়ভাবে তুলে ধরার ব্যাপারে সিদ্ধহস্ত ছিলেন তিনি। ফোর্ড অসংখ্য মূলধারার পরিচালককে প্রভাবিত করেছেন যাদের মধ্যে রয়েছেন আকিরা কুরোসাওয়া, মার্টিন স্কোরসেজি, স্টিভেন স্পিলবার্গ, জর্জ লুকাস, স্যাম পেকিনপাহ, পিটার বোগড্যানোভিচ, সার্গিও লিওন, ক্লিন্ট ইস্টউড, উইম ওয়েন্ডার্স, জুড এপাটো, ডেভিড লিন, অরসন ওয়েল্‌স, ইংমার বার্গম্যান, ফ্রঁসোয়া ত্রুফো এবং জঁ-লুক গদার
সুপার মিছুয়া
সুপার মিছুয়া অশোক পতি পরিচালিত ওড়িয়া ভাষার চলচ্চিত্র। ছবিটি ২০১৫ সালে মুক্তি পায়। এতে অভিনয় করেছেন ওলিউডের জনপ্রিয় নায়ক বাবুশান মহান্তি এবং ঝিলিক ভট্টাচার্য্য। ছবিটি প্রযোজনা করেছে স্বার্থক ফিল্মস।
সঙ্গীত
সুপার মিছুয়া ছায়াছবির গানসমূহ: ১. সুপার মিছুয়া ২. কেমিতি কহিবি তোতে ৩. তু মোর মন্দির তু মোর পূজা ৪. কুট কুট ধান লো ৫. শূন্যতাকু আজি পচারে মুঁ যেবে
হাঙ্গেরীয় ভাষা
থাম্ব|হাঙ্গেরীয় ভাষার বই হাঙ্গেরীয় ভাষা (হাঙ্গেরীয়তে magyar মজর্‌) হাঙ্গেরির রাষ্ট্রভাষা। যদিও হাঙ্গেরি কেন্দ্রীয় ইউরোপে অবস্থিত, এটি সেই অঞ্চলের ভাষা নয়। হাঙ্গেরির আশেপাশের এলাকার ইন্দো-ইউরোপীয় ভাষার সাথে হাঙ্গেরীয় ভাষার কোনও মিল নেই। হাঙ্গেরীয় ভাষার সাথে ঘনিষ্ঠ সম্পর্কযুক্ত খান্তি ও মান্সি ভাষা রাশিয়ার প্রত্যন্ত অঞ্চলে, উরাল পর্বতমালার পূর্বে, উত্তর-পশ্চিম সাইবেরিয়ায়, হাঙ্গেরি থেকে প্রায় ২,০০০ মাইল দূরে ব্যবহৃত হয়। এই ভাষাগত সম্পর্ক থেকে বোঝা যায় আদি হাঙ্গেরীয় অধিবাসীরা এশিয়া থেকে এসেছিল। তারা উরাল পর্বতমালার পূর্ব ঢালে বসবাস করত। ৫ম-৬ষ্ঠ শতকে তারা পশ্চিমে পাড়ি জমায় এবং ৯ম শতকে কার্পেথীয় পর্বতমালার পশ্চিমে এসে দানিউব নদীর তীরে বসতি স্থাপন করে। পরবর্তীতে ধীরে ধীরে তারা ইউরোপীয় সংস্কৃতির সাথে মিশে যায়। কেবল তাদের মুখের ভাষাই তাদের এশীয় ঐতিহ্য ধারণ করে রেখেছে।
হাঙ্গেরির প্রায় ১ কোটি লোক হাঙ্গেরীয় ভাষায় কথা বলেন। এছাড়া রোমানিয়ায় ২০ লক্ষ, চেক প্রজাতন্ত্র ও স্লোভাকিয়ায় ৬ লক্ষ, পূর্বতন যুগোস্লাভিয়া এলাকায় ৫ লক্ষ, ইউক্রেনে ২ লক্ষ, ইসরায়েলে দেড় লক্ষ, মার্কিন যুক্তরাষ্ট্রে সাড়ে চার লক্ষ লোক হাঙ্গেরীয় ভাষায় কথা বলে।
সোভিয়েট রাশিয়ার প্রভাবের কারণে অন্যান্য ইয়োরোপীয় দেশের তুলনায় হাঙ্গেরিতে ইংরেজির সামগ্রিক প্রভাব তুলনামূলকভাবে কম। দ্বিতীয় বিশ্বযুদ্ধের পর হাঙ্গেরীয় ভাষায় লিখিত ও প্রকাশিত গ্রন্থের সংখ্যা উল্লেখযোগ্যভাবে বেশি।
তোমাস আভিলেস
তোমাস আগুস্তিন আভিলেস মানসিয়া (Tomás Avilés, ; জন্ম: ৩ আগস্ট ২০০৪; তোমাস আভিলেস নামে সুপরিচিত) হলেন একজন চিলীয়–আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব আভেয়ানেদা এবং আর্জেন্টিনা জাতীয় অনূর্ধ্ব-২০ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০২২ সালে, আভিলেস চিলি অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
তোমাস আগুস্তিন আভিলেস মানসিয়া ২০০৪ সালের ৩রা আগস্ট তারিখে আর্জেন্টিনার রিও গায়েগোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আভিলেস চিলি অনূর্ধ্ব-২০ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে চিলি এবং আর্জেন্টিনার প্রতিনিধিত্ব করেছেন। ২০২২ সালের ৬ই এপ্রিল তারিখে তিনি প্যারাগুয়ে অনূর্ধ্ব-২০ দলের বিরুদ্ধে ম্যাচে চিলি অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।
আভিলেস নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।
জোঁক
thumb|রক্ত চুষছে জোঁক thumb|জোঁক রক্তচোষা জোঁক ও তাদের জাতভাইরা কেঁচোর মত এনিলিডা পর্বের জীব। এরা এনিলিডা পর্বের হিরুডিনিয়া উপপর্ব গঠন করে।
কেঁচোর মত এদেরও ক্লাইটেলাম আছে ও গমনাঙ্গ সিটে (setae)।
আদিকাল থেকে রক্তচোষা জোঁকেদের (যেমন হিরুডিনারিয়া মেডিসিনালিস) রক্ত জমাট বাঁধা (blood cloting) বন্ধ করার জন্য চিকিৎসায় ব্যবহার হয়েছে। তঞ্চন বন্ধ করার জন্য রক্তচোষা জোঁকের লালায় হিরুডিন নামক রক্ত জমাট রোধক(anticoagulant) পেপটাইড ক্ষরিত হয়।
বাংলাদেশের আঞ্চলিক ভাষায় এগুলোকে "খেউরা জোঁক" বা " চীনা জোঁক" বলে। স্যাঁতসেতে ভিজেমাটি এদের পছন্দনীয় আবাস্থল। মাঝারি ও ছোট আকারের গবাদিপশু'র রক্তশূন্যতার কারণ এই জোঁক। একটি ছোটবাচ্চাকে যদি তিন/চারটি জোঁক একত্রে ধরে, তবে সেই বাচ্চাটি রক্তশূন্যতার জন্য মারাও যেতে পারে। বগুড়া জেলার দক্ষিণ-পশ্চিমাঞ্চলের এলাকাগুলোতে এই জোঁক প্রচুর দেখা যায়। আমাদের গাড়ল-দুম্বা বা ভেড়ার পায়ের খুর ও ঘাস খাওয়ার সময় নাকের ভেতরে ঢুকে পড়ে এগুলো। ত্বকে ছিদ্র করে রক্ত শুষতে থাকে, যতক্ষন না এগুলোর পেট ফেটে যাওয়ার উপক্রম হয়ে নিজ থেকেই পড়ে যায়। এরা যেটুকু রক্ত খায় তাতে কোন সমস্যা হয়না। কিন্তু রক্ত খেতে যে ছিদ্রটি করে, সেই ছিদ্র দিয়ে অনেকটা রক্ত বেরিয়ে যায়। গ্রামবাংলায় পশুপালনের বড় অন্তরায় এই রাবারসদৃশ প্রাণিটি। এদের উৎপত্তি স্থল হলো গণচীন। ধারণা করা হয়, অনেককাল পূর্বে কয়লার মাধ্যমে এই জোঁক বাংলাদেশে আসে।
দেহ থেকে জোঁক অপসারন
দেহ থেকে জোঁক অপসারনের সবচেয়ে ভাল উপায় হল হাতের দুই আঙ্গুল ব্যবহার করে জোঁকের মুখের চোষক অংশের সিল ভেঙে দেওয়া।
জোঁক অপসারনের জন্য সাধারণত এর গায়ে সিগারেটের ছ্যাকা, খাবার লবণ, ভিনেগার, সাবান, ক্ষারীয় রাসায়নিক পদার্থ, লেবুর রস বা কিছু কার্বনেট পানীয় ব্যবহৃত হয়। তবে এ সব পদ্ধতি চিকিৎসকরা ব্যবহার করতে নিষেধ করেন। কারণ এসব ব্যবহার করলে জোঁক তার পাকস্থলীর সব কিছু বমি করে দেয়, যা কিনা মানব দেহের ক্ষতস্থানে রোগের সংক্রমণ করতে পারে। হাত দিয়ে টেনে জোঁক অপসারন করাও ঠিক নয়।
কৃষ্ণা চট্টোপাধ্যায়
কৃষ্ণা চট্টোপাধ্যায় (১ অক্টোবর, ১৯৩৫ – ২৩ মে, ২০০৯) একজন বিশিষ্ট ভারতীয় বাঙালি কণ্ঠশিল্পী তথা বাংলা কাব্যগীতির জগতে এক প্রবাদপ্রতিম ব্যক্তিত্ব। অতুলপ্রসাদ এবং দ্বিজেন্দ্রলালের গানে বিশেষ খ্যাতি ও জনপ্রিয়তা অর্জন করা এই শিল্পী রজনীকান্ত সেন, দিলীপকুমার রায়, হিমাংশু দত্তের গান তথা রবীন্দ্রসংগীত ও বাংলা আধুনিক গানেও সমান পারদর্শী ছিলেন।
সঙ্গীতজীবন
কৃষ্ণা চট্টোপাধ্যায়ের পিতা হরেন্দ্রনাথ চট্টোপাধ্যায় ছিলেন সেযুগের একজন বিশিষ্ট অতুলপ্রসাদী শিল্পী। কলকাতায় পিতৃগৃহের সাঙ্গীতিক পরিবেশে বেড়ে ওঠা কৃষ্ণার অতুলপ্রসাদের গানে তালিম পেয়েছিলেন পিতার হাতেই। তবে কৃষ্ণা চট্টোপাধ্যায়ের পারিবারিক আদিনিবাস ছিল পশ্চিমবঙ্গের নদিয়া জেলার কৃষ্ণনগরে। তবে তার ছেলেবেলা কাটে কলকাতার পৈত্রিক বাড়িতে। পিতা হরেন্দ্রনাথ চট্টোপাধ্যায় ছিলেন সেযুগের বিশিষ্ট অতুলপ্রসাদী গায়ক। অতুলপ্রসাদের গানে কৃষ্ণা চট্টোপাধ্যায়ের তালিম পিতার কাছেই। যদিও তার প্রথম রেকর্ড ছিল দ্বিজেন্দ্রগীতির। ১৯৫৭ সালে প্রকাশিত এই গ্রামোফোন ডিস্কে এক পিঠে প্রকাশিত হয় দ্বিজেন্দ্রলালের ‘সে কেন দেখা দিল রে’ ও অপর পিঠে ‘মলয় আসিয়া কয়ে গেছে কানে’।
দ্বিজেন্দ্রগীতির শিক্ষা কৃষ্ণা চট্টোপাধ্যায় পেয়েছিলেন দ্বিজেন্দ্রলালের পুত্র তথা তার পিতৃবন্ধু দিলীপকুমার রায়ের কাছ থেকে; যদিও তার কাছে সরাসরি গান শেখেননি তিনি। সঙ্গীতবিশেষজ্ঞ শোভন সোমের মতে,
...তাঁর (দ্বিজেন্দ্রলাল রায়) দেশাত্মবোধক গানগুলি ছাড়া ডিস্‌কে কাব্যগীতিগুলি নাটুকে ঢঙে গাইতেন গত শতকের গোড়ার দিকের পেশাদার মঞ্চের অভিনেত্রীরা। দ্বিজেন্দ্রলালের গানে পরিশীলিত মাত্রা ও গাম্ভীর্য যোগ করে যে দুজন গায়িকা গত শতকের (বিশ শতক) মাঝামাঝি এই গানকে নতুন করে জনপ্রিয় করে তোলেন তাঁরা ছিলেন মঞ্জু গুপ্ত ও কৃষ্ণা চট্টোপাধ্যায়। কৃষ্ণার কণ্ঠে দ্বিজেন্দ্রলালের খেয়ালাঙ্গ ও কীর্তনাঙ্গ দু’ধরনের গানই নবতর সৌন্দর্যে সঞ্জীবিত হয়েছিল। কৃষ্ণা ছিলেন দ্বিজেন্দ্রলাল রায়ের ও অতুলপ্রসাদ সেনের গানের অন্যতম ব্যাখ্যাতা। তাঁরই কথায় পরবর্তীকালের স্বরলিপির চেয়ে তিনি বেশি নির্ভর করতেন গুরুমুখী বিদ্যার উপর।
কৃষ্ণধন বন্দ্যোপাধ্যায় ও ভীষ্মদেব চট্টোপাধ্যায়ের কাছে শাস্ত্রীয় সঙ্গীতে তালিম নেন কৃষ্ণা। রবীন্দ্রসঙ্গীত শেখেন কণিকা বন্দ্যোপাধ্যায়ের কাছে। উল্লেখ্য, কণিকা অতুলপ্রসাদী শিখেছিলেন কৃষ্ণার পিতা হরেন্দ্রনাথ চট্টোপাধ্যায়ের নিকট। আবার কমল দাশগুপ্ত ও সলিল চৌধুরীর তালিমেও ডিস্কে গান গেয়েছিলেন কৃষ্ণা।
শেষ জীবন
২০০১ সালে গুরুতর হৃদরোগে আক্রান্ত হয়ে কৃষ্ণা বাকশক্তি রহিত হন। এরপর প্রায় আটবছর রোগভোগ করার পর জীবনের শেষদিনগুলি অতিবাহিত করেন দক্ষিণ দিল্লিতে কনিষ্ঠ পুত্র বিক্রমজিৎ রায়ের বাসভবনে। অবশেষে ২০০৯ সালের ২৩ মে ৭৪ বছর বয়সে এই কিংবদন্তি শিল্পীর জীবনাবসান ঘটে।
প্রকাশনা
তার বিখ্যাত সিডি অ্যালবামগুলির মধ্যে সবারে বাসরে ভাল (অতুলপ্রসাদী) ও অনন্ত মহিমা তব (রজনীকান্তের গান) বিশেষভাবে উল্লেখযোগ্য।
আহমেদাবাদ দ্রুতগামী বাস পরিবহন ব্যবস্থা
ইতিহাস
আহমেদাবাদ শহরের জনসংখ্য বর্তমানে ৬৩ লক্ষ থেকে ৭২ লক্ষ (২০১৪) হয়েছে। আহমেদাবাদ ভারত এর ষষ্ঠ বৃহত্তম শহর ও সপ্তম বৃহত্তম নগর অঞ্চল বা মহানগরি । ফলে এই বৃহত্তর জনসংখ্যরাকে সুষ্ঠ পরিবহন পরেষেবা প্রদানের লক্ষে ২০০৫ সালে এই প্রকল্প হাতে নেয়া হয় ২০০৬ সালে এর নির্মাণ কাজ শুরু হয় এবং ১৪অক্টবর ২০০৯ সালে গুজরাতের তৎকালীন মুখ্যমন্ত্রী নরেন্দ্র মোদি এই জনমার্গ তথা আমেদাবাদ বি.আর.টি.এস পরিষেবার উদ্ভদন করেন।
ভাগ করোনা
ভাগ করোনা হচ্ছে একটি অনলাইন ব্রাউজিং গেম, যা স্বাধীন ডেভেলপার আকরাম তারিক খান এবং অনুশ্রী ওয়ারেদ তৈরি করেছেন, যারা হচ্ছেন জাভিয়ার স্কুল অব ম্যনেজমেন্ট এর শিক্ষার্থী (এক্সএলআরআই)। খেলোয়াড়রা ভারতের প্রধানমন্ত্রী নরেন্দ্র মোদীর অ্যানিমেটেড সংস্করণ হিসেবে খেলে এবং স্যানিটাইজার ব্যবহার করে কোভিড-১৯ ভাইরাসকে গুলি করে। এই সরল গেমপ্লেটি ২০১৩ সালের ভিডিও গেম ফ্ল্যাপি বার্ড থেকে অনুপ্রানিত হয়ে তৈরি হয়েছে। খেলোয়াড় ভাইরাস মিস করলে গেমটি ব্যক্তিগত স্বাস্থ্যবিষয়ক শিক্ষামূলক বার্তা প্রদর্শন করে।
২০২০ সালের ২৫শে মার্চ ভারতে ঘোষিত ২১ দিনের লকডাউনের সময় গেমটি তৈরি করা হয়। আঞ্চলিক সামাজিক নেটওয়ার্কিং অ্যাপ শেয়ারচ্যাট তাদের প্ল্যাটফর্মে গেমটির বৈশিষ্ট্য উপস্থাপন করে।
বরিস স্পাস্কি
বরিস ভাসিলিভিচ স্পাস্কি (Бори́с Васи́льевич Спа́сский; জন্ম: ৩০ জানুয়ারি, ১৯৩৭) লেনিনগ্রাদে জন্মগ্রহণকারী বিখ্যাত রুশ দাবাড়ু ও গ্র্যান্ডমাস্টার। ১৯৬৯ থেকে ১৯৭২ সময়কালে দশম বিশ্ব দাবা চ্যাম্পিয়নের শিরোপাধারী ছিলেন। এছাড়াও সাবেক বিশ্ব চ্যাম্পিয়নদের মধ্যে বরিস স্পাস্কি সর্বাপেক্ষা প্রবীণ।
১৯৬১ ও ১৯৭৩ সালে দুইবার সোভিয়েত দাবা চ্যাম্পিয়নশিপের শিরোপা লাভ করেন। এ চ্যাম্পিয়নশিপের প্রবেশদ্বার হিসেবে পরিচিত প্লে-অফ খেলায় ১৯৫৬ ও ১৯৬৩ সালে পরাজিত হন। এছাড়াও ১৯৫৬, ১৯৬৫, ১৯৬৮, ১৯৭৪, ১৯৭৭, ১৯৮০ ও ১৯৮৫ সালের বিশ্ব দাবা চ্যাম্পিয়নশিপে প্রতিদ্বন্দ্বিতা করেন।
শৈশবকাল
দ্বিতীয় বিশ্বযুদ্ধের সময়ে পাঁচ বছর বয়সে লেনিনগ্রাদে দাবায় হাতেখড়ি নেন। ১০ বছর বয়সে লেনিনগ্রাদে প্রদর্শনী খেলায় সোভিয়েত চ্যাম্পিয়ন মিখাইল বটভিন্নিককে পরাজিত করে সকলের মনোযোগ আকর্ষণ করেন। শুরুতে ভ্লাদিমির জাকের কাছে প্রশিক্ষণ নেন। দশ বছর বয়সে থেকেই দিনের বেশ কয়েকঘণ্টা শিক্ষকতুল্য কোচদের সাথে সময় কাটাতেন। সর্বকনিষ্ঠ সোভিয়েত দাবাড়ু হিসেবে প্রথম-শ্রেণীর র‌্যাঙ্ক (বয়স ১০), ক্যান্ডিডেট মাস্টার র‌্যাঙ্ক (বয়স ১১) এবং সোভিয়েত মাস্টার র‌্যাঙ্ক (বয়স ১৫) লাভ করেন। ১৯৫২ সালে পনের বছর বয়সে রিগায় অনুষ্ঠিত সোভিয়েত চ্যাম্পিয়নশীপের সেমিফাইনালে ৫০ শতাংশ স্কোর করেন। একই বছরে লেনিনগ্রাদ চ্যাম্পিয়নশীপে দ্বিতীয় স্থান দখল করেন। এতে, বটভিন্নিককের কাছ থেকে উচ্ছসিত প্রশংসা লাভ করেন তিনি।
খেলোয়াড়ী জীবন
১৯৫৩ সালে ষোলো বছর বয়সে আন্তর্জাতিকে পর্যায়ে তার অভিষেক ঘটে রোমানিয়ার বুখারেস্টে অনুষ্ঠিত ১২/১৯ নিয়ে লাজলো সাবো'র সাথে যৌথভাবে চতুর্থ স্থান দখল করেন। ঐ প্রতিযোগিতায় তার প্রশিক্ষক আলেকজান্ডার তলুশ শিরোপা জয় করেন। বুখারেস্টে পরাজিত হওয়া ভাসিলি স্মাইলভকে পরের বছরের বিশ্ব চ্যাম্পিয়নশীপের লড়াইয়ের পূর্বেকার পর্বে আবারো পরাজিত করেন। এরফলে ফিদে কর্তৃক আন্তর্জাতিক মাস্টার (আইএম) উপাধি পান। ১৯৫৫ সালে মস্কোয় অনুষ্ঠিত ২২তম সোভিয়েত চ্যাম্পিয়নশীপে প্রথমবারের প্রচেষ্টাতেই ১১১/২/১৯ নিয়ে স্মাইলভ ও এফিম গেলারের পর তৃতীয় স্থান পান। এরফলে পরবর্তী বছরে অনুষ্ঠিত গোটেনবার্গ ইন্টারজোনালে অংশগ্রহণের সুযোগ এনে দেয়।
গোটেনবার্গে অনুষ্ঠিত প্রতিযোগিতায় ১১/২০ নিয়ে ৭ম স্থান দখল করে ১৯৫৬ সালে আমস্টারডামের ক্যান্ডিডেটস প্রতিযোগিতায় খেলার সুযোগ লাভ করেন ও স্বয়ংক্রিয়ভাবে গ্র্যান্ডমাস্টার পদবী লাভ করেন।
জানুয়ারি-ফেব্রুয়ারি, ১৯৫৭ সালে মস্কোয় অনুষ্ঠিত ২৪তম সোভিয়েত ফাইনালে ১৩/২১ লাভ করে তলুশের সাথে যৌথভাবে চতুর্থ স্থান দখল করেন। অন্যদিকে ১৯৬০ সালে বিশ্ব শিরোপাধারী মিখাইল তাল তার ছয় সোভিয়েত শিরোপার প্রথমটি লাভ করেন।
স্পাস্কি সর্বমোট সাতবার সোভিয়েত অলিম্পিয়াড দলে খেলেছেন। তিনি তেরোটি পদক পেয়েছেন এবং ৭৩.৪০ শতাংশ নিয়ে ৬৯/৯৪ (+৪৫ -১ = ৪৮) স্কোর গড়েন।
ব্যক্তিগত জীবন
জীবনের শেষদিককার বছরগুলোয় দাবার দিকেই পূর্ণাঙ্গভাবে মনোনিবেশ ঘটান। ১৯৭৬ সালে তৃতীয় স্ত্রীকে সাথে নিয়ে ফ্রান্সে অভিবাসিত হন। ১৯৭৮ সালে ফরাসী নাগরিকত্ব লাভ করেন। ফ্রান্সের পক্ষেও দাবা অলিম্পিয়াডে প্রতিদ্বন্দ্বিতা করেন। পরবর্তীতে প্যারিসের কাছাকাছি মিউডনে স্ত্রী সহযোগে বসবাস করেন।
১৯৮৮ সালে ওয়েলিংটনে অনুষ্ঠিত খেলায় চান্ডলার ও এডওয়ার্ড গাফেল্ডের সাথে যৌথভাবে প্রথম স্থান দখল করেন। ১৯৮০-এর দশকের মাঝামাঝি সময় পর্যন্ত বিশ্ব র‌্যাঙ্কিংয়ের শীর্ষ দশে অবস্থান করতেন।
১৯৯৩ সালে তরুণ প্রমীলা দাবা প্রতিভা জুডিত পোলগারের সাথে বুদাপেস্টে প্রতিদ্বন্দ্বিতা করেন। এতে তিনি সাড়ে চার-সাড়ে পাঁচের স্বল্প ব্যবধানে পরাজিত হয়েছিলেন। ১৯৯০-এর দশকে মাঝেমধ্যেই খেলায় অংশ নিতেন। তন্মধ্যে তিনি প্রবীণ বনাম মহিলাদের সিরিজে খেলেছেন।
তথ্যসূত্র
পাদটীকা
গ্রন্থপঞ্জী
আমেরিকান কেমিক্যাল সোসাইটি
আমেরিকান কেমিক্যাল সোসাইটি ( ACS ) হল মার্কিন যুক্তরাষ্ট্রে অবস্থিত একটি বৈজ্ঞানিক সমাজ যা রসায়নের ক্ষেত্রে বৈজ্ঞানিক অনুসন্ধানকে সমর্থন এবং সহায়তা করে। এটা ১৮৭৬ সালে নিউ ইয়র্ক ইউনিভার্সিটিতে প্রতিষ্ঠা করা হয়। বর্তমানে ACS-এর সমস্ত ডিগ্রী স্তরে এবং রসায়ন, রাসায়নিক প্রকৌশল এবং সংশ্লিষ্ট ক্ষেত্রে ১৫৫,০০০-এর বেশি সদস্য রয়েছে। সদস্য সংখ্যার হিসেবে এটি বিশ্বের বৃহত্তম বৈজ্ঞানিক সমিতিগুলির মধ্যে একটি। ACS হল একটি 501(c)(3) অলাভজনক সংস্থা এবং মার্কিন যুক্তরাষ্ট্রের কোডের শিরোনাম ৩৬ এর অধীনে একটি কংগ্রেসনাল চার্টার ধারণ করে৷ এর সদর দফতর ওয়াশিংটন ডিসিতে অবস্থিত এবং কলম্বাস, ওহিওতে এর কর্মীদের একটি বড় অংশ কাজ করে।
ACS তার সমকক্ষ-পর্যালোচিত বৈজ্ঞানিক জার্নাল, জাতীয় সম্মেলন এবং রাসায়নিক বিমূর্ত পরিষেবার মাধ্যমে বৈজ্ঞানিক তথ্যের একটি প্রধান উৎস হিসেবে কাজ করে। এর প্রকাশনা বিভাগ আমেরিকান কেমিক্যাল সোসাইটির মর্যাদাপূর্ণ জার্নাল সহ সাপ্তাহিক ট্রেড ম্যাগাজিন কেমিক্যাল অ্যান্ড ইঞ্জিনিয়ারিং নিউজ সহ ৬০টিরও বেশি জার্নাল প্রকাশ করে। ACS রসায়নের সকল ক্ষেত্রের সবাইকে অন্তর্ভুক্ত করে বছরে দুবার জাতীয় সভা করে এবং নির্দিষ্ট রাসায়নিক ক্ষেত্র বা ভৌগলিক অঞ্চলগুলিতে ছোট ছোট সম্মেলনও করে। ACS-এর আয়ের প্রাথমিক উৎস হল রাসায়নিক বিমূর্ত পরিষেবা, যা বিশ্বব্যাপী রাসায়নিক ডেটাবেস সরবরাহকারী।
মার্কিন যুক্তরাষ্ট্র এবং মার্কিন যুক্তরাষ্ট্রের বাইরেও কার্যত প্রতিটি বড় বিশ্ববিদ্যালয়ে ACS-এর ছাত্র অধ্যায় রয়েছে। এই ছাত্র অধ্যায়গুলি প্রধানত স্বেচ্ছাসেবী সুযোগ, কর্মজীবনের উন্নয়ন, এবং ছাত্র এবং অনুষদ গবেষণার আলোচনার উপর ফোকাস করে। সংস্থাটি পাঠ্যপুস্তক প্রকাশ করে, বেশ কয়েকটি জাতীয় রসায়ন পুরস্কার প্রদান করে, বৈজ্ঞানিক গবেষণার জন্য অনুদান প্রদান করে এবং বিভিন্ন শিক্ষামূলক ও প্রচার কার্যক্রমকে সমর্থন করে।
ACS এর পণ্যের ( সাইফাইন্ডার, জার্নাল এবং অন্যান্য প্রকাশনা), ওপেন এক্সেস প্রকাশনার বিরোধিতা করার জন্য, সেইসাথে অসংখ্য কপিরাইট প্রয়োগকারী মামলা শুরু করার জন্য, প্রায়ই অর্থহীন ফলাফলের জন্য, এর অলাভজনক অবস্থা এবং এর রাসায়নিক তথ্য প্রচারের প্রতিশ্রুতি চার্টার্ড থাকা সত্ত্বেও সমালোচিত হয়।
ইতিহাস
থাম্ব| আমেরিকান কেমিক্যাল সোসাইটির সদর দফতর ওয়াশিংটন, ডিসি
সৃষ্টি
১৮৭৪ সালে, আমেরিকান রসায়নবিদদের একটি দল জোসেফ প্রিস্টলি হাউসে প্রিস্টলির অক্সিজেন আবিষ্কারের ১০০ তম বার্ষিকী উপলক্ষে জড়ো হয়। যদিও সেই সময়ে একটি আমেরিকান বৈজ্ঞানিক সমাজ ছিল ( আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স, যা ১৮৪৮ সালে প্রতিষ্ঠিত হয়েছিল), মার্কিন যুক্তরাষ্ট্রে রসায়নের বৃদ্ধি তাদের একটি নতুন সমাজ প্রতিষ্ঠার কথা বিবেচনা করতে প্ররোচিত করেছিল যা তাত্ত্বিক এবং ফলিত রসায়নের উপর আরও সরাসরি আলোকপাত করবে। দুই বছর পর, ৬ এপ্রিল, ১৮৭৬-এ, ইউনিভার্সিটি অফ দ্য সিটি অফ নিউ ইয়র্ক (বর্তমানে নিউ ইয়র্ক ইউনিভার্সিটি)-এ রসায়নবিদদের এক বৈঠকে আমেরিকান কেমিক্যাল সোসাইটি প্রতিষ্ঠিত হয়। সোসাইটি ১৮৭৭ সালে নিউইয়র্ক স্টেট থেকে তার সনদ গ্রহণ করে
চার্লস এফ. চ্যান্ডলার, কলম্বিয়া ইউনিভার্সিটির রসায়নের অধ্যাপক যিনি সমাজকে সংগঠিত করার ক্ষেত্রে গুরুত্বপূর্ণ ভূমিকা পালন করেছিলেন, বলেছিলেন যে এই ধরনের একটি সংস্থা "মূল গবেষণার জন্য একটি শক্তিশালী এবং স্বাস্থ্যকর উদ্দীপনা প্রমাণ করবে, … জাগ্রত করবে এবং অনেক প্রতিভা বিকাশ করবে যা এখন বিচ্ছিন্নতার মধ্যে নষ্ট হচ্ছে, ... অ্যাসোসিয়েশনের সদস্যদের ঘনিষ্ঠ ইউনিয়নে আনবে এবং সাধারণ জনগণের পক্ষ থেকে আমাদের বিজ্ঞান এবং এর ছাত্রদের আরও ভাল উপলব্ধি নিশ্চিত করবে।"
যদিও সোসাইটি সংগঠিত করার ভূমিকার কারণে চ্যান্ডলার সোসাইটির প্রথম সভাপতি হওয়ার সম্ভাব্য পছন্দ ছিলেন। কিন্তু নিউ ইয়র্ক বিশ্ববিদ্যালয়ের রসায়নের অধ্যাপক জন উইলিয়াম ড্রেপার তার জাতীয় খ্যাতির কারণে সোসাইটির প্রথম সভাপতি হিসেবে নির্বাচিত হন। ড্রেপার ছিলেন একজন ফটোকেমিস্ট এবং অগ্রগামী ফটোগ্রাফার যিনি ১৮৪০ সালে প্রথম ফটোগ্রাফিক প্রতিকৃতি তৈরি করেছিলেন চ্যান্ডলার পরবর্তীতে ১৮৮১ এবং ১৮৮৯ সালে সভাপতি হিসেবে দায়িত্ব পালন করবেন
ACS লোগো, মূলত Tiffany's Jewellers দ্বারা ২০ শতকের গোড়ার দিকে ডিজাইন করা হয়েছিল এবং ১৯০৯ সাল থেকে ব্যবহার করা হয়, একটি কালিয়াপরাটের একটি স্টাইলাইজড প্রতীক ব্যবহার করা হয়েছে।
বৃদ্ধি
আমেরিকান কেমিক্যাল সোসাইটির জার্নাল ১৮৭৯ সালে মূল রাসায়নিক গবেষণা প্রকাশের জন্য প্রতিষ্ঠিত হয়েছিল। এটি ACS দ্বারা প্রকাশিত প্রথম জার্নাল ছিল এবং এখনও এটি সোসাইটির ফ্ল্যাগশিপ পিয়ার-রিভিউ করা প্রকাশনা। ১৯০৭ সালে, কেমিক্যাল অ্যাবস্ট্রাক্টস একটি পৃথক জার্নাল হিসাবে প্রকাশ হয় (এটি আগে JACS-এর মধ্যে প্রকাশিত হয়েছিল), যা পরে রাসায়নিক বিমূর্ত পরিষেবাতে পরিণত হয়, ACS-এর একটি বিভাগ যা বিশ্বব্যাপী গবেষকদের এবং অন্যান্যদের রাসায়নিক তথ্য সরবরাহ করে। কেমিক্যাল অ্যান্ড ইঞ্জিনিয়ারিং নিউজ হল একটি সাপ্তাহিক বাণিজ্য পত্রিকা যা ১৯২৩ সাল থেকে ACS দ্বারা প্রকাশিত হচ্ছে
১৮৯০ সালে সংগঠনটিকে জাতীয়করণের লক্ষ্যে সোসাইটি একটি নতুন সংবিধান গ্রহণ করে ১৯০৫ সালে, আমেরিকান কেমিক্যাল সোসাইটি নিউ ইয়র্ক সিটি থেকে ওয়াশিংটনে চলে আসে। ।১৯৩৭ সালে একটি কংগ্রেসনাল চার্টারের অধীনে এসিএস পুনর্গঠিত হয়। এটি মার্কিন কংগ্রেস দ্বারা মঞ্জুর করা হয় এবং রাষ্ট্রপতি ফ্রাঙ্কলিন ডি রুজভেল্ট দ্বারা স্বাক্ষরিত হয়। ACS এর সদর দপ্তর ১৯৪১ সালে ওয়াশিংটনের কেন্দ্রস্থলে তার বর্তমান অবস্থানে স্থানান্তরিত হয়।
বিভাগ
ACS প্রথম ১৯০৮ সালে বিজ্ঞানীদের মধ্যে তথ্যের আদান-প্রদানকে উৎসাহিত করার জন্য প্রযুক্তিগত বিভাগ স্থাপন করে যারা রসায়ন বা পেশাগত স্বার্থের বিশেষ ক্ষেত্রে কাজ করে। বিভাগীয় কার্যক্রমের মধ্যে রয়েছে এসিএস মিটিংয়ে কারিগরি সেশনের আয়োজন করা, বই ও তথ্যসম্পদ প্রকাশ করা, পুরষ্কার এবং লেকচারশিপ পরিচালনা করা এবং অন্যান্য ইভেন্ট পরিচালনা করা। মূল পাঁচটি বিভাগ ছিল ০১) জৈব রসায়ন, ০২) শিল্প রসায়নবিদ এবং রাসায়নিক প্রকৌশলী, ০৩) কৃষি ও খাদ্য রসায়ন, ০৪) সার রসায়ন, এবং ০৫) ভৌত ও অজৈব রসায়ন।
২০১৬ সালের হিসাবে, ACS এর ৩২ টি প্রযুক্তিগত বিভাগ রয়েছে।
জৈব রসায়ন বিভাগ
এটি সমিতির সবচেয়ে বড় বিভাগ। এটি ২০০৮ সালে এর ১০০তম বার্ষিকী হিসাবে চিহ্নিত। বিভাগের প্রথম চেয়ারম্যান ছিলেন এডওয়ার্ড কার্টিস ফ্র্যাঙ্কলিন । জৈব বিভাগ জৈব সংশ্লেষণ, Inc. এবং জৈব প্রতিক্রিয়া, Inc. প্রতিষ্ঠায় একটি ভূমিকা পালন করে এবং এটি উভয় সংস্থার সাথে ঘনিষ্ঠ সম্পর্ক বজায় রাখে।
স্থানীয় বিভাগ
স্থানীয় বিভাগগুলি ১৮৯০ সালে অনুমোদিত হয় এবং এগুলো আমেরিকান কেমিক্যাল সোসাইটির স্বায়ত্তশাসিত ইউনিট। তারা তাদের নিজস্ব কর্মকর্তা নির্বাচন করে এবং জাতীয় ACS সংস্থার প্রতিনিধি নির্বাচন করে। স্থানীয় বিভাগগুলি সদস্যদের জন্য পেশাদার বিকাশের সুযোগ প্রদান করে, সম্প্রদায়ের প্রচার অনুষ্ঠানের আয়োজন করে, পুরস্কার প্রদান করে এবং অন্যান্য ব্যবসা পরিচালনা করে। ১৮৯১ সালে সংগঠিত এসিএস-এর প্রথম স্থানীয় বিভাগ ছিল রোড আইল্যান্ড সেকশন বর্তমানে আমেরিকান কেমিক্যাল সোসাইটির সমস্ত আমেরিকার ৫০ টি রাজ্য, ডিস্ট্রিক্ট অফ কলম্বিয়া এবং পুয়ের্তো রিকোতে ১৮৬ টি স্থানীয় বিভাগ রয়েছে।
আন্তর্জাতিক রাসায়নিক বিজ্ঞান অধ্যায়
আন্তর্জাতিক রাসায়নিক বিজ্ঞান অধ্যায় মার্কিন যুক্তরাষ্ট্রের বাইরে ACS সদস্যদের পেশাদার এবং বৈজ্ঞানিক বিনিময়ের জন্য স্থানীয়ভাবে সংগঠিত করার অনুমতি দেয়। বর্তমানে ২৪ টি আন্তর্জাতিক রাসায়নিক বিজ্ঞান অধ্যায় রয়েছে।
১৮৬৯
১৮৬৯ গ্রেগরীয় বর্ষপঞ্জির একটি সাধারণ বছর।
পূর্বধলা রেলওয়ে স্টেশন
পূর্বধলা রেলওয়ে স্টেশন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলায় অবস্থিত একটি রেলওয়ে স্টেশন।
ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় পূর্বধলা রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।
পরিষেবা
পূর্বধলা রেলওয়ে স্টেশন দিয়ে বলাকা কমিউটার ও লোকাল ট্রেন চলাচল করে।
দ্য লর্ড অব দ্য রিংস (চলচ্চিত্র ধারাবাহিক)
দ্য লর্ড অফ দ্য রিংস চলচ্চিত্র ত্রয়ী (ইংরেজি ভাষায়: The Lord of the Rings film trilogy) বলতে পিটার জ্যাকসন পরিচালিত তিনটি চলচ্চিত্র কে বোঝায়। চলচ্চিত্র তিনটির প্রকৃত নাম হচ্ছে দ্য ফেলোশিপ অফ দ্য রিং, দ্য লর্ড অফ দ্য রিংস:দ্য টু টাওয়ার্‌স এবং দ্য লর্ড অব দ্য রিংস: দ্য রিটার্ন অব দ্য কিং। ইংরেজ ঔপন্যাসিক জে আর আর টোকিয়েন রচিত মহাকাব্যিক রূপকথার উপন্যাস দ্য লর্ড অফ দ্য রিংস অবলম্বনে এই চলচ্চিত্রগুলো নির্মিত হয়েছে।
জম্বি
জম্বি (Zombie) শব্দটি হাইতিয়ান লোককাহিনী থেকে এসেছে, যেখানে জম্বি হল একটি মৃতদেহ যা বিভিন্ন পদ্ধতির মাধ্যমে পুনরুজ্জীবিত করা হয়। এদের দেহ জীবন্ত কিন্তু মস্তিষ্ক অচল বা মৃত। অনেক সময় কিছু ভাইরাসের কারনেও সাধারণ মানুষ জম্বিতে পরিণত হয়। এগুলোকে বলে জম্বি ভাইরাস। জম্বিদের শারীরিক এবং মানসিক কোনো অনুভূতি থাকে না। এরা রক্তের এবং মাংসের পিপাসু হয়ে থাকে। যাদের শরীরে জম্বি ভাইরাস নেই জম্বিরা তাদের আক্রমণ করে। জম্বির ভাইরাস যার শরীরে একবার প্রবেশ করে সে মানুষ জম্বিতে পরিণত হয়। ধরা যাক কোনো "A" মানুষকে জম্বি আক্রমণ করেছে, এবং সেই "A" মানুষটির শরীরে রক্তের মাধ্যমে জম্বি ভাইরাস প্রবেশ করেছে, তাহলে সেই "A" মানুষটি জম্বিতে পরিণত হবে। জম্বি হওয়ার কারণে মানুষটির মস্তিষ্কের বিকৃতি ঘটবে। এবং অতঃপর যদি দেখা যায় সেই "A" মানুষটি নতুন একটি স্বাভাবিক "B" মানুষকে আক্রমণ করে, তাহলে সেই "B" মানুষটির দেহেও জম্বির বাহক ভাইরাস প্রবেশ করবে। এবং সেই ব্যক্তিটিও জম্বিতে পরিণত হবে। এইভাবে ধীরে ধীরে একটি শৃঙ্খল তৈরি হতে থাকে।
আধুনিক মিডিয়ায় মৃতদের পুনরুজ্জীবিত করার প্রক্রিয়া হিসেবে প্রায়ই জাদুর পরিবর্তে বৈজ্ঞানিক কাল্পনিক পদ্ধতি যেমন বাহক, ছত্রাক, বিকিরণ, মানসিক রোগ, ভেক্টর, প্যাথোজেন, পরজীবী, বৈজ্ঞানিক দুর্ঘটনা ইত্যাদি প্রদর্শিত হয়ে থাকে।
২০২৩ ইংল্যান্ডে আয়ারল্যান্ড পুরুষ ক্রিকেট দল বনাম বাংলাদেশ
বাংলাদেশ পুরুষ ক্রিকেট দল ২০২৩ সালের মে মাসে আয়ারল্যান্ডের বিপক্ষে তিনটি একদিনের আন্তর্জাতিক (ওডিআই) ম্যাচ খেলার জন্য ইংল্যান্ড সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।
সিরিজটি প্রাথমিকভাবে আয়ারল্যান্ডে আয়োজিত হওয়ার কথা থাকলেও ২০২৩ সালের মার্চ মাসে সিরিজটি ইংল্যান্ডে আয়োজনের কথা নিশ্চিত করা হয়। সিরিজ চলাকালে আয়ারল্যান্ডে অতিরিক্ত বৃষ্টির সম্ভাবনা থাকায় ইংল্যান্ডের চেলমসফোর্ডে সিরিজটি আয়োজনের সিদ্ধান্ত নেয়া হয়।
আয়ারল্যান্ড দলের জন্য সিরিজ শুরুর আগে ২০২৩ পুরুষ ক্রিকেট বিশ্বকাপ টুর্নামেন্টে সরাসরি উত্তরণের স্বার্থে সিরিজের তিনটি ম্যাচেই জয় লাভের প্রয়োজন ছিল। বৃষ্টির কারণে সিরিজের প্রথম ম্যাচে ফল না আসায় আয়ারল্যান্ডের পরিবর্তে বিশ্বকাপে দক্ষিণ আফ্রিকা উত্তীর্ণ হয়। একই সাথে ২০২৩ পুরুষ ক্রিকেট বিশ্বকাপ বাছাইপর্ব টুর্নামেন্টে আয়ারল্যান্ডের অংশগ্রহণ নিশ্চিত হয়।
সিরিজে বাংলাদেশ ২–০ ব্যবধানে জয়লাভ করে।
মতিউর রহমান মল্লিক (দ্ব্যর্থতা নিরসন)
মতিউর রহমান মল্লিক  নামটি নিম্নের ব্যক্তিবর্গকে নির্দেশ করতে পারে:
দীপেন্দ্রনাথ বন্দ্যোপাধ্যায়
দীপেন্দ্রনাথ বন্দ্যোপাধ্যায় (১০ নভেম্বর ১৯৩৩ - ১৪ জানুয়ারি, ১৯৭৯) একজন বাঙালি সাহিত্যিক ও প্রথিতযশা সাংবাদিক।
প্রারম্ভিক জীবন
দীপেন্দ্রনাথ বন্দ্যোপাধ্যায়ের আদি বাড়ি বিক্রমপুর ঢাকা য়। তবে তিনি কলকাতা য় জন্মগ্রহণ করেন। পিতার নাম ছিল ধীরেন্দ্রনাথ বন্দ্যোপাধ্যায়। দেওঘরে পড়াশোনা শেষ করে কলকাতার প্রেসিডেন্সী কলেজে ভর্তি হন। ছাত্র আন্দোলনের সঙ্গে যুক্ত ছিলেন।
কমিউনিস্ট পার্টিতে
ছাত্রাবস্থা থেকে বামপন্থী রাজনীতি র সাথে যুক্ত দীপেন্দ্রনাথ ভারতের কমিউনিস্ট পার্টি র সদস্য হন ১৯৫৪ সালে। ১৯৫৮ সাল থেকে সর্বক্ষনের পার্টি কর্মী হিসেবে কাজ কর‍তে থাকেন। কলকাতা বিশ্ববিদ্যালয়ে পড়াকালীন ছাত্র ফেডারেশন এর নেতা হন এবং ছাত্র সংসদের পত্রিকা 'একতা'র সম্পাদনা করতেন। ১৯৫৩ সাল থেকে বিখ্যাত সাহিত্য পত্রিকা 'পরিচয়' এ সম্পাদনা ও লেখালিখি করেছেন। পরিচয়ে তার ছদ্মনাম ছিল কজ্জল সেন, দ্বীপান্বিতা বন্দ্যোপাধ্যায় ইত্যাদি। ১৯৫৭ সালে 'ছাত্র অভিযান' পত্রিকাও সম্পাদনা করেন তিনি।
সাংবাদিকতা
সিপিআই পার্টির মুখপত্র কালান্তর দৈনিকের সম্পাদনার মাধ্যমে তার সাংবাদিক জীবন শুরু হয়। প্রকাশকালের শুরু থেকে তিনি এখানে সাংবাদিকতা করেছেন। কালান্তরে 'জনমত' বিভাগে শ্রীচরণ বন্দ্যোপাধ্যায়, তপন উপাধ্যায়, নচিকেতা দাস, সিরাজ ইসলাম ইত্যাদি ছদ্মনামে লিখতেন। তার 'রিপোর্টাজ'গুলি অত্যন্ত জনপ্রিয় এবং সাহিত্যগুনে সমৃদ্ধ ছিল। সারা ভারত প্রগতি লেখক সংঘের সম্পাদক ছিলেন। মস্কো ও লেবাননে সাহিত্যসভায় ভারতের প্রতিনিধিত্ব করেন তিনি। বাংলাদেশ সহায়ক শিল্পী-সাহিত্যিক-বুদ্ধিজীবী সমিতি র সভাপতি হিসেবে মুক্তিযুদ্ধের জন্যে অর্থ সংগ্রহ ও তহবিল গঠন করার কাজে ভূমিকা নিয়েছিলেন তিনি।
সাহিত্য
দীপেন্দ্রনাথের রচনা মননশীল পাঠকদের কাছে অত্যন্ত সমাদরপ্রাপ্ত ও অগ্রগণ্য। তার উপন্যাস ও ছোটগল্প ছাড়াও রিপোর্টাজগুলি উন্নতমানের সাহিত্য হিসেবে বিবেচিত হয় বাঙালি পাঠকমহলে। তার প্রথম উপন্যাস 'আগামী (মাঝি)' প্রকাশিত হয় ১৯৫১ খ্রীষ্টাব্দে (১৩৫৮ বঙ্গাব্দের ১৫ কার্তিক)। অন্যান্য উপন্যাসগুলির মধ্যে 'তৃতীয় ভুবন (অক্টোবর ১৯৫৭)', 'গগন ঠাকুরের সিঁড়ি (চৈত্র ১৩৬৮)' এবং 'বিবাহবার্ষিকী (অক্টোবর ১৯৭৭)' পাঠকমহলে সাড়া ফেলে। গল্পগুলোর মধ্যে 'গ্রহণ (১৯৫২)', না (১৯৫২), শাঁখা-সিঁদুর (১৯৫৬), ঘাম (১৯৫৮), চর্যাপদের হরিণী (১৯৫৯), অশ্বমেধের ঘোড়া (১৯৬০), উৎসর্গ (১৯৬২) ইত্যাদি তার সাহিত্যমেধার পরিচয়জ্ঞাপক। নকশাল বিদ্রোহ ও ভারতের কমিউনিস্ট পার্টিগুলির আভ্যন্তরীণ ভাঙ্গন বিষয়ে তার গল্প 'শোকমিছিল (১৯৭৭)' এক মর্মস্পর্শী আখ্যান পেশ করে সেই সময়ের দলিল হিসেবে।
মৃত্যু
সাহিত্যিক, সাংবাদিক দীপেন্দ্রনাথ বন্দ্যোপাধ্যায় ১৪ জানুয়ারি, ১৯৭৯ খ্রিষ্টাব্দে মারা যান।
১৮৭০
১৮৭০ গ্রেগরীয় বর্ষপঞ্জির একটি সাধারণ বছর।
২০২৩ মাল্টা পুরুষ ক্রিকেট দলের রোমানিয়া সফর
মাল্টা পুরুষ ক্রিকেট দল বর্তমানে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য রোমানিয়া সফর করছে, যে সফরটি পুরুষ মহাদেশীয় কাপ টুর্নামেন্টের ২০২৩ সালের আসর হিসেবে গণ্য হচ্ছে। সিরিজের ম্যাচসমূহ ইলফোভ কাউন্টির মোয়ারা ভ্ল্যসিয়েই ক্রিকেট মাঠে অনুষ্ঠিত হচ্ছে।
অতিরিক্ত ম্যাচ
মহাদেশীয় কাপ টুর্নামেন্টের অংশ হিসেবে রোমানিয়া ও মাল্টার বিপক্ষে কয়েকটি ম্যাচ খেলে রোমানিয়া এ দল।
জারিয়া ঝাঞ্জাইল রেলওয়ে স্টেশন
জারিয়া ঝাঞ্জাইল রেলওয়ে স্টেশন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলায় অবস্থিত একটি রেলওয়ে স্টেশন। এই স্টেশনটি ময়মনসিংহ-গৌরীপুর-জারিয়া ঝাঞ্জাইল রেলপথের সর্বশেষ স্টেশন এবং কংস নদী সংলগ্ন এলাকায় অবস্থিত।
পরিষেবা
জারিয়া ঝাঞ্জাইল রেলওয়ে স্টেশন দিয়ে বলাকা কমিউটার ও লোকাল ট্রেন চলাচল করে।
স্তন ক্যান্সার
স্তন্য ক্যান্সারে নারীদের মৃত্যুর হার সবচেয়ে বেশি। সাধারণত ৫০ বছরের বেশি বয়সীদের মধ্যে এই ক্যান্সার হওয়ার ঝুঁকি সবচেয়ে বেশি। আশ্চর্যজনক ব্যাপার হচ্ছে এতোদিন এই ক্যান্সারের ব্যাপারে নারীদের সচেতন করার জোরটা ছিল বেশি, কিন্তু এখন পুরুষদেরকেও সচেতন করার জোর চেষ্টা চালানো হচ্ছে। কারণ, পুরুষদের মধ্যেও স্তন্য ক্যান্সার দেখা দিতে পারে। যদিও পুরুষদের স্তন্য ক্যান্সারে আক্রান্ত হওয়ার হার খুবই কম। এক হিসেবে দেখা যায় যুক্তরাজ্যে প্রতিবছর ৪১ হাজার মহিলা স্তন ক্যান্সারে আক্রান্ত হন, সেই তুলনায় মাত্র ৩০০ জন পুরুষ এই রোগে আক্রান্ত হন।
শ্রেণীবিভাগ
স্তন ক্যান্সার বিভিন্ন গ্রেডিং সিস্টেম দ্বারা শ্রেণীবদ্ধ করা হয়। এই প্রতিটি প্রজনন প্রভাবিত করে এবং চিকিৎসা প্রতিক্রিয়া প্রভাবিত করতে পারে। স্তন ক্যান্সারের বর্ণনাটি সর্বোত্তমভাবে এই সমস্ত কারণগুলি অন্তর্ভুক্ত করে।
হিস্টোপ্যাথোলজি। স্তন ক্যান্সার সাধারণত প্রাথমিকভাবে তার হিস্টোলজিকাল দ্বারা শ্রেণীবদ্ধ করা হয়। সর্বাধিক স্তন ক্যান্সার ডাক্তস বা লোবিঊলস আচ্ছাদিত ইপেথেলিয়াম, থেকে উদ্ভূত হয়, এবং এই ক্যান্সার ডাক্টাল বা লোবুলার কারসিনোমা হিসাবে শ্রেণীবদ্ধ করা হয়। বসন্তের  কার্সিনোমা নিম্নমানের ক্যান্সারযুক্ত বা প্রিন্স্যান্সার কোষগুলির বৃদ্ধি বিশেষ টিস্যু কোষের অভ্যন্তরে যেমন পার্শ্ববর্তী টিস্যু আক্রমণ না করে স্তন্যপায়ী নল। বিপরীতে, আক্রমণকারী কার্সিনোমা প্রাথমিক টিস্যু কোষে নিজেকে সীমাবদ্ধ করে না।
ব্রেস্ট স্ক্রিনিং বা ম্যামোগ্রাফি
৫০ থেকে ৭০ বছর বয়সী নারীদের প্রতি তিনবছর পর পর ব্রেস্ট স্ক্রিনিং বা ম্যামোগ্রাম করানো উচিত। ম্যামোগ্রাম হচ্ছে এক্স-রে’র মাধ্যমে নারীদের স্তনের অবস্থা পরীক্ষা করা। সাধারণত প্রাথমিক অবস্থায় ক্যান্সার এতো ছোট থাকে যে বাইরে থেকে সেটা বোঝা সম্ভব হয় না। কিন্তু ম্যামোগ্রামের মাধ্যমে খুব ছোট থাকা অবস্থাতেই বা প্রাথমিক পর্যায়েই ক্যান্সার নির্ণয় করা যায়। প্রাথমিক পর্যায়ে ধরা পরলে ক্যান্সার থেকে সুস্থ্য হয়ে ওঠার সম্ভাবনা প্রচুর থাকে। আর এই পরীক্ষার জন্য মাত্র কয়েক মিনিট সময় লাগে।
জিনগত পরিব্যক্তি
স্তন ক্যান্সারের ক্ষেত্রে কিছু কিছু জিনগত পরিব্যক্তিও অনেকসময়েই দায়ী হয়ে থাকে। এমনকি সারা বিশ্বের পরিসংখ্যান অনুযায়ী ৫-১০% স্তন ক্যান্সার জিনগত পরিব্যক্তির কারণেই হয়ে থাকে। ডাক্তারি মতে, যেসব মহিলাদের মায়েদের ৫০ বছরের আগেই স্তন ক্যান্সার ধরা পরেছে তাদের ক্ষেত্রে স্তন ক্যান্সার হওয়ার সম্ভবনা ১.৭ শতাংশ বৃদ্ধি পায় যেখানে এই সংখ্যাটি নেমে ১.৪ শতাংশ হয়ে যায় সেইসব মহিলাদের ক্ষেত্রে যাদের মায়েদের স্তন ক্যান্সার ৫০ বছর বা তারপরে গিয়ে ধরা পরেছে। আবার পরীক্ষা করে দেখা গেছে, যেসব মহিলাদের আত্মীয়দের মধ্যে স্তন ক্যান্সার রোগীর সংখ্যা যথাক্রমে শূণ্য, এক বা দুই সেইসব ক্ষেত্রে তাদের ৮০ বছরের আগে স্তন ক্যান্সার হওয়ার সম্ভবনা যথাক্রমে ৭.৮%, ১৩.৩% এবং ২১.১%। শুধু তাই নয় এসব ক্ষেত্রে স্তন ক্যান্সারের কারণে মৃত্যুহারের পরিমাণ যথাক্রমে ২.৩%, ৪.২% এবং ৭.৬%। এমনকি যেসব মহিলাদের ফার্স্ট ডিগ্রী আত্মীয়দের মধ্যে যদি কারোর স্তন ক্যান্সার ধরা পরে তবে তাদের ৪০-৫০ বছরের মধ্যে স্তন ক্যান্সার হওয়ার সম্ভবনা সাধারণ মানুষের থেকে প্রায় দ্বিগুণ বৃদ্ধি পেয়ে থাকে। ৫% এর কম ক্ষেত্রে দেখা যায় যে জিনগত পরিব্যক্তি খুবই গুরুত্বপূর্ণ ভূমিকা পালন করে থাকে।
রাইনহার্ড গেনৎসেল
জীবন ও কর্মজীবন
গেনৎসেল ফ্রাইবুর্গ বিশ্ববিদ্যালয় পদার্থে বিএসসি এবং ১৯৭৮ সালে বন্ বিশ্ববিদ্যালয় থেকে তিনি এমএসসি ও পিএইচডি ডিগ্রি লাভ করেন। তিনি কঠিন অবস্থা পদার্থবিজ্ঞান বিষয়ের অধ্যাপক লুডভিগ গেনৎসেল (১৯২২-২০০৩) এর পুত্র। একই বছরে রেডিও অ্যাস্ট্রোনমি ফর ম্যাক্স প্ল্যাঙ্ক ইনস্টিটিউট থেকে রেডিওস্ট্রোনমিতে তার পিএইচডি থিসিস করেছিলেন। পরবর্তীতে তিনি কেমব্রিজ, ম্যাসাচুসেটস এ হার্ভার্ড-স্মিথসোনিয়ান সেন্টার ফর অ্যাস্ট্রোফিজিক্স এ কাজ করেছিলেন। এরপরে তিনি ১৯৮০ থেকে ১৯৮২ পর্যন্ত মিলার ফেলো এবং ১৯৮০ সাল থেকে ক্যালিফোর্নিয়া বিশ্ববিদ্যালয়, বার্কলেতে পদার্থবিজ্ঞান বিভাগে সহযোগী ও পূর্ণ অধ্যাপকের দায়িত্ব পালন করেছিলেন।  ১৯৮৬ সালে তিনি ম্যাক্স-প্লাঙ্ক-জেসেলশ্যাফট এর বৈজ্ঞানিক সদস্য হন এবং গার্চিংয়ে অবস্থিত  ম্যাক্স প্ল্যাঙ্ক ইনস্টিটিউট ফর এক্সট্রাটেরিস্ট্রিয়াল  ফিজিক্স এর পরিচালক হন। এছাড়াও,  তিনি ১৯৮৮ সাল থেকে লুডভিগ-ম্যাক্সিমিলিয়ানস-ইউনিভার্সিটি মেনচেন এর প্রভাষক হিসেবে ছিলেন, পরবর্তীতে সেখানে সম্মানিত অধ্যাপকের দায়িত্ব পান। ১৯৯৯ সাল থেকে সম্পূর্ণ অধ্যাপক হিসাবে ক্যালিফোর্নিয়া বিশ্ববিদ্যালয়, বার্কলি তে তিনি একটি যৌথ অ্যাপয়েন্টমেন্টও রেখেছেন। তিনি জ্যোতির্বিদ্যায় শ পুরস্কার এর জন্য সিলেকশন কমিটিতেও দায়িত্বরত ছিলেন।
কাজ
রাইনহার্ড অবলোহিত জ্যোতির্বিজ্ঞান ও উপমিলিমিটার জ্যোতির্বিজ্ঞান নিয়ে পড়াশোনা করেন। তিনি ও তার দল জ্যোতির্বিদ্যার জন্য স্থল- এবং মহাকাশ-ভিত্তিক যন্ত্রগুলির উন্নয়নে সক্রিয় ভূমিকা রেখে চলেছেন। তিনি এবং তার দল এসব যন্ত্রপাতি আকাশগঙ্গা ছায়াপথের কেন্দ্রস্থলে, Sagittarius A* এর আশেপাশে তারাগুলির গতিবিধি অনুসন্ধান করতে ব্যবহার করেছিলেন এবং দেখেছেন যে তারা একটি খুব বিশাল বস্তুকে প্রদক্ষিণ করছে, যেটি এখন কৃষ্ণ গহ্বর নামে পরিচিত। গেনৎসেল ছায়াপথের গঠন এবং বিবর্তনের গবেষণাতেও সক্রিয় অধ্যয়ন করেন।
২০১৮ সালের জুলাইয়ে, রাইনহার্ড গেনৎসেল ​ জানিয়েছে যে এস ২ (তারা) এসজিআর এ * কে ৭৬৫০ কিমি/সেকেন্ডে প্রদক্ষিণ করছে, যা আলোর গতির ২.৫৫%, যেটির ব্যাসার্ধ ছিলো ১২০ অ্যাস্ট্রোনমিক্যালে ইউনিট। এটি তাদের তত্ত্বটির অতিরিক্ত নিশ্চিতকরণ তথ্য দ্বারা লোহিত সরণে সাধারণ আপেক্ষিকতা এ আপেক্ষিকতাভিত্তিক বেগের পূর্বাভাসের পরীক্ষা করার অনুমতি দেয়।
চাপড়া সমষ্টি উন্নয়ন ব্লক
চাপড়া হল পশ্চিমবঙ্গের নদীয়া জেলার কৃষ্ণনগর সদর মহকুমার অন্তর্গত একটি সমষ্টি উন্ননয়ন ব্লক এবং সেন্সাস টাউন। এটি চাপড়া থানা ও চাপড়া বিধানসভা কেন্দ্রের অধীন।
জনসংখ্যা
২০১১ সালের জনগননা অনুযায়ী চাপড়ার মোট জনসংখ্যা হল ৩১০৬৫২ যার মধ্যে পুরুষ ও নারী অনুপাত যথাক্রমে ৫১% ও ৪৯%। অনূর্ধ্ব ৬ বছরের শিশুর জনসংখ্যা ৩৭৯৫৩ জন। এই ব্লকের অধীনে একটি মাত্র সেন্সাস টাউন হল চাপড়া।
যোগাযোগ
১১ নং রাজ্য সড়ক চাপড়ার ওপর দিয়ে গেছে। এই রাস্তার মাধ্যমে চাপড়া জেলাসদর শহর কৃষ্ণনগরের সাথে যুক্ত। কৃষ্ণনগর হতে চাপড়ার দূরত্ব ২০ কিলোমিটার। নিকটবর্তী রেলস্টেশন কৃষ্ণনগর সিটি জংশন।
গোরক্ষপুর–আনন্দ বিহার টার্মিনাল হামসফর এক্সপ্রেস (ভায়া বাড়নী)
গোরক্ষপুর–আনন্দ বিহার টার্মিনাল হামসফর এক্সপ্রেস (ভায়া বাড়নী) ভারতীয় রেলওয়ের একটি সুপারফাস্ট এক্সপ্রেস ট্রেন যা উত্তরপ্রদেশের গোরক্ষপুর এবং দিল্লির আনন্দ বিহার টার্মিনালকে রেলপথে যুক্ত করে। এটি বর্তমানে সপ্তাহে দুবার ১২৫৭১/১২৫৭২ ট্রেন নম্বরাঙ্কিত হয়ে পরিচালিত হচ্ছে। এর সাথে গোরক্ষপুর–আনন্দ বিহার টার্মিনাল হামসফর এক্সপ্রেস (ভায়া বস্তী)-এর সাথে রেক বিনিময় হয়। এটিই প্রথম পরিচালিত হামসফর এক্সপ্রেস।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
পরিষেবা
১২৭৫১ নং গোরক্ষপুর–আনন্দ বিহার টার্মিনাল হামসফর এক্সপ্রেস (ভায়া বাড়নী) রবিবার যাত্রা শুরু করে এবং ৬১ কিমি প্রতি ঘন্টা বেগে ১৩ ঘন্টা ৫০ মিনিটে ৮৩৯ কিমি এবং ১২৭৫২ নং ৬৩ কিমি প্রতি ঘন্টা বেগে সোমবার থেকে শুরু করে ও ১৩ ঘন্টা ১৫ মিনিটে ৮৩৯ কিমি অতিক্রম করে।
ট্র্যাকশন
এই ট্রেনটি গোণ্ডা ডিজেল লোকো শেড-এর উব্লিউডিপি-৪ডি দ্বারা গোরক্ষপুর থেকে গোণ্ডা এবং গাজিয়াবাদ ভিত্তিক ডব্লিউএপি-৭ বৈদ্যুতিক লোকোমোটিভ গোণ্ডা থেকে আনন্দ বিহার টার্মিনাল বৈদ্যুতিক লোকোমোটিভে চলে এবং বিপরীতক্রমেও এর ব্যবহার।
বেঞ্জামিন ডিসরেইলি
বেঞ্জামিন ডিসরেইলি, বেকন্সফিল্ডের ১ম আর্ল, Postnominal-GBR, Postnominal-GBR, Postnominal-GBR (২১ ডিসেম্বর ১৮০৪ – ১৯ এপ্রিল ১৮৮১) ছিলেন ব্রিটিশ কনজারভেটিভ পার্টির একজন রাষ্ট্রনায়ক, যিনি দুইবার যুক্তরাজ্যের প্রধানমন্ত্রী  হিসেবে দায়িত্ব পালন করেন।  তিনি আধুনিক কনজারভেটিভ পার্টি গঠন, তার নীতিগুলির ব্যাখ্যা এবং তার ব্যাপক প্রচারের ক্ষেত্রে একটি মুখ্য ভূমিকা পালন করেন । ডিসরেইলি লিবারেল পার্টি নেতা উইলিয়াম এওয়ারট গ্ল্যাডস্টোন, এবং তার এক জাতির রক্ষণশীলতা বা "টোরি গণতন্ত্রের" বিরুদ্ধে তার রাজনৈতিক যুদ্ধ এবং বৈশ্বিক বিষয়ে তার প্রভাবশালী বক্তব্যের জন্য স্মরনীয়। তিনি কনজারভেটিভ পার্টি কে ব্রিটিশ সাম্রাজ্যের গৌরব ও শক্তি দিয়ে সর্বোপর চিহ্নিত করেছেন। তিনি ইহুদিজাত একমাত্র ব্রিটিশ প্রধানমন্ত্রী এবং একটি জাতিগত সংখ্যালঘু পটভূমির প্রথম ব্যক্তি, যেটি গ্রেট অফস অফ স্টেটস তিনি ছিলেন একজন ঔপন্যাসিক, কল্পকাহিনী রচনাও করেন এমনকি প্রধানমন্ত্রী পদাসীনকালেও।